MUNICIPIUL MARGHITA 

PRIMARUL

NR .  2.431  /  05.03.2024

În temeiul  prevederilor  art. 136, alin. (1), Secțiunea a  4-a, Cap. III, titlul  V, Partea 

a III-a din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare, îmi exprim iniţiativa de promovare a unui proiect de hotărâre, cu următorul obiect: „indexarea impozitelor şi taxelor locale pentru anul 2025 în Municipiul Marghita”, în susținerea căruia formulez următorul

REFERAT DE APROBARE

a proiectului privind propunerea de indexare cu rata inflației, 10,4 %, conform datelor furnizate de Direcția Județeană de Statistică,  respectiv rotunjirea la leu a nivelurilor pentru valorile impozabile, impozitele şi taxele locale și alte taxe asimilate acestora, care constă într-o anumită sumă în lei sau care sunt stabilite pe baza unei anumite sume în lei, precum și amenzi, pentru anul 2025

Precizăm faptul că indexarea impozitelor și taxelor locale cu rata inflației este o obligație legală a autorității deliberative.

Referitor la indexarea impozitelor și taxelor locale, art. 491 din Legea nr. 227/2015 privind Codul fiscal, cu modificările și completările ulterioare, precizează că:

 ” (1) În cazul oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei, sumele respective se indexează anual, până la data de 30 aprilie, de către consiliile locale, ţinând cont de rata inflaţiei pentru anul fiscal anterior, comunicată pe site-urile oficiale ale Ministerului Finanţelor Publice şi Ministerului Dezvoltării, Lucrărilor Publice şi Administraţiei.„ 

Conform dispozițiilor legale sumele indexate se aprobă prin hotărârea Consiliului Local și se aplică în anul fiscal următor.

Prin adresa nr. 491/15.01.2024, Direcția Județeană de Statistică Bihor a comunicat  Municipiului Marghita, că rata inflației pentru anul 2023 este de 10,4%. De asemenea, nivelul ratei inflației comunicată pe site-ul Ministerului Dezvoltării, Lucrărilor Publice și Administrației este 10,4%.

 Prin art. 491, alin. (1^1) din Legea nr. 227/2015 privind Codul Fiscal, care stabilește că: 

“1 1 ) Prin excepţie de la prevederile alin. (1), sumele prevăzute în tabelul prevăzut la art. 470 alin. (5) şi (6) se indexează anual în funcţie de rata de schimb a monedei euro în vigoare în prima zi lucrătoare a lunii octombrie a fiecărui an şi publicată în Jurnalul Uniunii Europene şi de nivelurile minime prevăzute în Directiva 1999/62/CE de aplicare la vehiculele grele de marfă pentru utilizarea anumitor infrastructuri. Cursul de schimb a monedei euro şi nivelurile minime, exprimate în euro, prevăzute în Directiva 1999/62/CE de aplicare la vehiculele grele de marfă pentru utilizarea anumitor infrastructuri se comunică pe site-urile oficiale ale Ministerului Finanţelor Publice şi Ministerului Lucrărilor Publice, Dezvoltării şi Administraţiei.”

Astfel, sumele prevăzute în tabelul prevăzut la art. 470 alin. (5) şi (6) din Legea nr. 227/2015 privind Codul fiscal vor fi indexate, prin promovarea unui proiect de HCL, ulterior publicării ratei de schimb a monedei euro în vigoare în prima zi lucrătoare a lunii octombrie a fiecărui an şi publicată în Jurnalul Uniunii Europene. 

Potrivit art. 454 din Legea nr. 227/2015 actualizată, impozitele şi taxele locale sunt după 

cum urmează:

a) impozitul pe clădiri şi taxa pe clădiri;

b) impozitul pe teren şi taxa pe teren;

c) impozitul pe mijloacele de transport;

d) taxa pentru eliberarea certificatelor, avizelor şi autorizaţiilor;

e) taxa pentru folosirea mijloacelor de reclamă şi publicitate;

f) impozitul pe spectacole;

g) taxele speciale;

h) alte taxe locale.

Întrucât cuantumul taxelor speciale și ale altor taxe locale nu sunt stabilite prin Codul 
fiscal, cu excepția taxei pentru îndeplinirea procedurii de divorţ pe cale administrativă și a taxei pentru eliberarea de copii heliografice de pe planuri cadastrale sau de pe alte asemenea planuri, ci prin hotărâre a consiliului local, acestea nu intră sub incidența indexării; nivelurile taxelor speciale și ale altor taxe locale pentru anul 2025 vor fi stabilite prin hotărârea anuală a consiliului local de stabilire a impozitelor și taxelor locale, în condițiile art. 489 alin. (1) și (3) din Legea nr. 227/2015, actualizată.

În ceea ce privește  taxele  judiciare  de  timbre  şi  alte taxe de timbru prevăzute de lege, 

acestea nu intră  în categoria impozitelor și taxelor locale, ci sunt venituri ale bugetului local, potrivit prevederilor art. 494 alin. (10), lit.b) din Legea nr. 227/2015 actualizată.

 Nivelurile acestor taxe se ajustează și se actualizează pentru a reflecta rata inflaţiei în conformitate cu normele elaborate în comun de Ministerul Finanţelor Publice şi Ministerul Dezvoltării Regionale şi Administraţiei Publice, la propunerea Ministerului Finanţelor Publice şi a Ministerului Justiţiei, potrivit art. 50 alin. (1) din O.U.G. nr. 80/2013 privind taxele judiciare de timbru, cu modificările și completările ulterioare.

Intră sub incidența indexării și amenzile care constituie venit la bugetul local, prevăzute 

la art. 493  alin. (3) și (4) din Legea nr. 227/2015 actualizată, potrivit art. 493 alin. (7) din Legea nr. 227/2015 actualizată: 

‘’(7) Limitele amenzilor prevăzute la alin. (3) si (4) se actualizează prin hotărâre a consiliilor locale conform procedurii stabilite la art. 491’’.

Indexarea pentru anul 2025 a impozitelor și taxelor locale cuprinse în Titlul IX din Legea nr. 227/2015 privind Codul fiscal, s-a făcut cu rata inflației de 10,4 % .
În baza celor expuse mai sus, am elaborat prezentul proiect de hotărâre pe care, împreună cu întreaga documentaţie, îl supun studiului şi votului dumneavoastră.

Acesta va fi supus dezbaterii publice.

PRIMAR,

Marcel-Emil SAS ADĂSCĂLIȚII 



